După Campionatul Mondial din 2002 de la Lisabona a decis să nu se întoarcă în țară. S-a stabilit în sudul Franței și a continuat să participe la circuitul competițional național. S-a căsătorit cu o franțuzoaica, a avut o fiică și a dobândit cetățenia franceză în anul 2010, ceea ce i-a permis să se alăture lotului național. După zece ani petrecuți în afara competiției la nivel înalt, a ajuns în sferturile de finală la etapa de Cupa Mondială de la Legnano în ianuarie 2013 și a cucerit o medalie de bronz la cea de la Paris în luna mai. A fost în componența echipei care a câștigat o medalie de bronz la Campionatul Mondial de Scrimă din 2013 și a încheiat sezonul 2012-2013 pe locul 10. În sezonul următor a cucerit două medalii de bronz la Legnano și la Vancouver, apoi medalia de argint la Grand Prix-ul de la Budapesta în sezonul 2014-2015. A cucerit medalia de aur la Jocurile Europene din 2015 după ce a trecut în finală de rusul Serhei Hodos.